সারিকার নিষেধাজ্ঞা কার্যকর হয়েছিল গত ১ আগস্ট থেকে। মাঝখানে তিনি একবার ফেসবুকে দুঃখ প্রকাশ করে ক্ষমা চেয়েছিলেন। কিন্তু তাতে কাজ হয়নি। এরপর অক্টোবরের মাঝামাঝি ডিরেক্টরস গিল্ড, অভিনয় শিল্পী সংঘ ও টেলিভিশন প্রোগ্রাম প্রডিউসার অ্যাসোসিয়েশন অব বাংলাদেশ বরাবর তিনি ক্ষমা চেয়ে লিখিত আবেদন করেন। সেই আবেদন গ্রহণ করে টেলিপ্যাব। বিচার–বিশ্লেষণ করে তারা গত ২৫ অক্টোবর সারিকার ছয় মাসের নিষেধাজ্ঞা তিন মাসে কমিয়ে আনে।